इस हत्याकांड ने पूरे शहर को झकझोर कर रख दिया था। सीआईडी ने आरोपियों के खिलाफ 2300 पन्नों की चार्जशीट तैयार की थी। इसके बाद एक साल मुकद्दमा चला और फिर 7 महीने तक ट्रायल चला। इस केस में 130 गवाहों में से 105 लोगों की गवाही अदालत में हुई, जिसमें 6 फोरेंसिक एक्सपर्ट और 3 डॉक्टर भी शामिल हैं। डिस्ट्रिक्ट एंड सेशंस जज वीरेंद्र सिंह की कोर्ट ने 7 अगस्त 2017 को तीनों को दोषी करार देते हुए सजा पर फैसला सुरक्षित रख लिया। 13 अगस्त को सजा पर बहस हुई और आखिर बुधवार को कोर्ट ने हत्या के तीनों दोषियों को मौत की सजा सुनाई है। फैसले पर गौर करें तो तीनों दोषियों को एक महीने के भीतर हाईकोर्ट में इस फैसले को चुनौती देने का अधिकार होगा।